случай на покупки от китайските производители износители на вътрешния пазар.
 (258)
 Комисията счете, че съгласно член 2, параграф 6а, буква а) от основния регламент нормалната стойност следва да отразява цената на суровините в представителната държава (в този случай Тайланд), при която няма нарушения, като подходящ заместител при формирането на нормалната стойност в държавата на произход. Поради това тя следва да отразява цената, която даден производител на скрепителни елементи би платил в Тайланд за доставени до завода суровини. Ако не се добавят вносни мита, получената референтна стойност няма да отразява цената на тайландския пазар, при която няма нарушения, а само средната цена CIF в държавите, изнасящи въпросните суровини. Това би било в противоречие с член 2, параграф 6а, буква а) от основния регламент, поради което тези твърдения бяха отхвърлени.
 3.5.2. Труд
 (259)
 За да установи референтната стойност на разходите за труд, Комисията използва последните статистически данни, публикувани от Националната статистическа служба на Тайланд (62), които съдържат по-подробна информация за работните заплати и несвързаните с работната заплата добавки в различните икономически сектори по тримесечия, отколкото данните на Международната организация на труда (МОТ). Националната статистическа служба на Тайланд публикува подробна информация за работните заплати в различните икономически сектори в Тайланд. Комисията определи референтната стойност въз основа на сектора на промишленото производство и на информацията, намерена в изготвен от KPMG документ относно данъците и налозите в Тайланд (63). Комисията използва тази информация, за да установи размера на социалноосигурителните вноски, заплащани от работодателя. Комисията изчисли почасовата заплата в производството, към която бяха добавени допълнителните свързани с труда разходи, поемани от работодателя.
 (260)
 Както е посочено в съображение 183, по време на КПР Комисията не успя да провери действителните работни часове на персонала на тримата включени в извадката производители износители, отработени във връзка с разглеждания продукт. Поради това използването на труд и при тримата включени в извадката производители износители се основава на най-добрите налични факти в съответствие с член 18 от основния регламент. За един от тези производители износители обаче Комисията успя да събере информация за разликата между действително отчетените часове и действително отработените часове от неговия персонал. Средният брой работни часове на килограм произведен продукт, предмет на разследването, бяха използвани като най-добрите налични факти и за тримата производители износители.
 3.5.3. Електроенергия
 (261)
 За да определи референтната цена на електроенергията, Комисията използва котировката на цената на електроенергията за търговските, промишлените и държавните предприятия, достъпна на уебсайта на Metropolitan Electricity Authority (столичния орган за електроенергия) (64), 4.2 Тарифа за време на потребление (тарифа TOU). Референтната стойност беше определена въз основа на цената на електроенергията, публикувана за месец на фактуриране ноември 2018 г., и на приложимия годишен процент на инфлация (65). Комисията използва данните за цените на електроенергията за промишлени нужди в съответния интервал на потребление 4.2.3: до 12 kV.
 (262)
 Референтната стойност беше определена за всеки оказал съдействие производител износител въз основа на съответното потребление през натоварени и ненатоварени периоди, когато беше налична информация за него. Получената стойност на използване на електроенергията беше разпределена между ставките за натоварени и ненатоварени периоди. Когато включен в извадката производител износител